OSNOVNA ŠKOLA „LJUDEVIT GAJ” MIHOVLJAN

PODRUČNA ŠKOLA NOVI GOLUBOVEC

GORA 7Š, 49255 NOVI GOLUBOVEC

KLASA:406-01/22-01/04

URBROJ:2140-74-22-04

Novi Golubovec, 6. rujna 2022.

**U P U T E ZA K O R I Š T E N J E G A R D E R O B N I H O R M A R I Ć A**

**1.** Dodijeljeni garderobni ormarić se koristi za odlaganje isključivo školskih potrepština, odnosno čiste odjeće i obuće te školskog pribora (udžbenici, knjige, oprema za TZK, učenički radovi i slično).

2. Dodijeljeni garderobni ormarić potrebno je održavati čistim i urednim. Zabranjeno je pisanje, šaranje, lijepljenje naljepnica (i slično) unutar i izvan ormarića.

3. Zabranjeno je odlaganje hrane i pića.

4. Zadnji dan nastave na kraju prvog polugodišta i na kraju nastavne godine potrebno je isprazniti i pospremiti ormariće te ih ostaviti otvorenima kako bi se ormarići očistili.

5. Dodijeljeni garderobni ormarić s pripadajućim privjeskom i ključem učenik zadužuje i koristi do kraja svog osnovnoškolskog obrazovanja, to jest do kraja osmog razreda osnovne škole.

6. Dodijeljeni ključ s privjeskom potrebno je čuvati i neoštećenog vratiti na kraju osmog razreda.

7. U slučaju gubitka ključa ili oštećenja ormarića troškove sanacije snosi roditelj učenika.

8. Nastalu štetu prilikom korištenja ormarića ili gubitak ključa s privjeskom potrebno je odmah prijaviti razredniku.

9. Svaki ormarić ima svoj duplikat ključa koji se čuva u školi.

10. Učenik je na zahtjev predmetnog učitelja, dežurnog učitelja ili na zahtjev razrednika, stručnog suradnika i voditelja područne škole te ravnatelja škole dužan otvoriti dodijeljeni garderobni ormarić.

11. Ravnatelj škole i voditelj područne škole mogu otvoriti ormarić učenika bez njegovog prisustva ako za to postoji osnovani razlog prijavljen razredniku ili razrednom vijeću.

Ravnatelj:

Alen Vokas